《鸡鸣高树颠一首》
明代·黄省曾

鸡鸣高树颠，声绕罗帏前。起视夜何其，素月苍穹圆。

人生少小轻岁年，芳鬓一缟不复玄。逝如东流川，尽若秋空烟。

卷衣出门历海岳，愿餐灵药为神仙。黄山并数百，白日齐三千。

竦身绿云中，控鹤升九天。挥手谢乡国，揽涕心茫然。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。